open-index/open-wikipedia-markdown huggingface dataset:
கலா (இசைத்தொகுப்பு)

***கலா*** (*Kala*) ஆகத்து 2007 இல் பிரித்தானிய இசைக்கலைஞர் மாதங்கி அருள்பிரகாசம் என்ற மாயாவினால் **(M.I.A)** வெளியிடப்பட்ட இரண்டாவது இசைத்தொகுப்பு ஆகும். இது நடன இசையில் இருந்து ஹிப் ஹாப் வரையிலான இசை பாணிகளை வழங்குகிறது. மேலும் இப்பாடல்களில் உறுமி இசையும் தெற்காசியாவின் இசையும்  விரிவாக பயன்படுத்தப்படுகிறது. இது முக்கியமாக மாதங்கி அருள்பிரகாசம் மற்றும் சுவிட்ச் ஆகியோரால் எழுதப்பட்டு தயாரிக்கப்பட்டது, மேலும் டிம்பாலாண்ட், டிப்ளோ, ஆஃப்ரிகன் பாய் ற்றும் வில்கான்னியா மாப் ஆகியோர்  இதன் முக்கிய பங்களிப்பாளர்கள் ஆவார்கள். மாயா 2006 ஆம் ஆண்டின் முற்பகுதியில் இந்த ஆல்பத்தின் பதிவை தொடங்கினார். அவர் இந்தியா, ஜமெய்க்கா, ஆத்திரேலியா, லைபீரியா மற்றும் டிரினிடாட் உட்பட உலகம் முழுவதும் பல்வேறு இடங்களில் இந்த பாடல்களை பதிவாக்கினார் .

thumb|left|150px|புரூக்லின், சைரென் இசைவிழாவில் மாயா (2007)
மாயாவின் முதல் இசைத்தொகுப்புக்கு அவரின் தந்தை அருளரின் பெயர் இடப்பட்டிருந்தது. அதே போல கலா என்ற அவரது தாயின் பெயர் இந்த இசைத்தொகுப்புக்கு இடப்பட்டது. மேலும் மாதங்கியின் பாடல்கள் விடுதலைப் புலிகளை அங்கீகரிப்பதாக இருப்பதாக அவர் அமெரிக்காவிற்குச் செல்வதற்கான நீண்ட கால விசா தடுக்கப்பட்டது. கலா ​​பல வெளியீடுகள் மூலம் ஆண்டின் சிறந்த ஆல்பங்களில் ஒன்றாக இடம் பெற்றது. இது மாயாவின் முந்தைய வெளியீடான அருளரை விட 172 இடங்கள் முன்னேறி பில்போர்டு 200 பட்டியலில் பதினெட்டாவது இடத்தை பிடித்தது, ஆனால் பத்திரிகை மற்றும் சிறந்த எலக்ட்ரானிக் ஆல்பங்கள் வரிசையில் முதலிடத்தைப் பிடித்து விட்டது. ஐக்கிய இராச்சிய இசைப்பட்டியல் வரிசையில் அருளர் என்ற அவருடைய முதல் இசைத்தொகுப்பை விட 59 இடங்கள் முன்னேறி 39ஆம் பிடித்தது. கலாவில் "பாய்ஸ்", "ஜிம்மி" மற்றும் "பேப்பர் பிளேன்ஸ்" உட்பட 16 பாடல்கள் இடம்பெற்றுள்ளன.

## மேற்கோள்கள்

பகுப்பு:இசைத் தொகுப்புக்கள்
இடையுயிர்

**இடையுயிர்** என்பது, சில பேச்சு மொழிகளில் பயன்படுகின்ற ஒரு வகை உயிரொலி. இதை ஒலிக்கும்போது நாக்கு வாயின் மேல் பகுதிக்கு மிக அண்மையிலோ அல்லது கீழே அதிகம் தொலைவிலோ இல்லாது இடை நிலையில் இருக்கும். அதாவது, மேலுயிர்களை ஒலிக்கும் போதும், கீழுயிர்களை ஒலிக்கும் போதும் இருக்கும் நிலைகளுக்கு இடையில் அமையும். அனைத்துலக ஒலிப்பியல் அரிச்சுவடியில் தனியான குறியீட்டைக் கொண்டுள்ள ஒரே இடையுயிர், இடை நடுவுயிர்  ஆகும். இக்குறியீடு schwa என்னும் உயிரொலியைக் குறிக்கவும் பயன்படுகிறது.

அ.ஒ.அ. உயிரொலிக்கு உரிய வெளியை மூன்றாகப் பிரிக்கிறது. இவை,  அல்லது  போன்ற மேல் நடுவுயிர்,  அல்லது  போன்ற கீழ் நடுவுயிர் என்பன, கீழுயிர்  இற்கும், மேலுயிர்கள்  அல்லது  இற்கும் இடையேயுள்ள ஒலியலைச் செறிவு வெளியில் சம அளவு தூரங்களில் உள்ளன.

உண்மையான முன் அல்லது பின் உயிர்களில் நான்கு வேறுபட்ட உயர நிலைகளுக்கு மேல் பிரித்தறிவது கடினம் என்பதால், மிகவும் குறைவான மொழிகளிலேயே இடையுயிரின் மூன்று நிலைகளிடையேயும் வேறுபாடு காட்டுவனவாக உள்ளன. ஆனால், ஆசுத்திரிய-பவேரிய செருமன் கிளை மொழியான ஆம்சுட்டெட்டனில் கீழ் நடு உயிரொலியுடன், முன் இதழ்விரி உயிர், முன் இதழ்குவி உயிர், முன் இதழ்குவி உயிர், என்பன உட்பட்ட நான்கு உயர்நிலை வேறுபாடுகள் உள்ளன. இவற்றை ஏற்கெனவேயுள்ள அ.ஒ.அ. குறியீடுகளான , , ,    என்பவற்றைப் பயன்படுத்திக் குறிக்கின்றனர்.

எனினும், உயிரொலிகள்  என்பன, கீழ் , மேல்  என்பவற்றுக்கு இடையே, மூன்றிலொரு பங்கு தூரத்தில் உள்ளன. இது சரியாக உயிரொலிகள்  என்பவற்றுக்கு அ.ஒ.அ. தரும் வரைவிலக்கணத்துக்கு ஒப்ப அமைகின்றது. இதனால், ஆம்சுட்டெட்டன் பவேரியம், இடையுயிர் ஒலிகளை, கீழ்-இடை, மே-இடை ஆகிய இரண்டு வகை உயிரொலிகளில் இருந்தும் வேறுபடுத்தும் மொழிகளுக்கான எடுத்துக்காட்டாக அமைகின்றது. 

## தமிழில்
தமிழில் இந்த வகையைச் சேர்ந்த உயிரொலிகள் எதுவும் இல்லை.

## உசாத்துணைகள்
* கருணாகரன், கி., ஜெயா, வ., *மொழியியல்*, மெய்யப்பன் பதிப்பகம், சிதம்பரம். 2007.
* சுப்பிரமணியன், சி., *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.

## மேற்கோள்கள்

பகுப்பு:ஒலிப்பியல்
பிரம்மமுனி

**பிரம்மமுனி**, கோரக்கர் இருவரும் நண்பர்கள். இவர்களின் தவப்பயனாலே சித்தர்கள் மூலிகைகளாகப் புகையிலையும், கஞ்சாவும் இருக்கிறது.பிரம்மமுனி நூல்கள் பல உள்ளன.அவற்றுள் சில நூல்களே அறியப்பட்டுள்ளன.

## நூல்கள்
*ஞானம் 100
*சூத்திரம் 200
*வைத்தியம் 700
*தண்டகம் 100
*வகார சூத்திரம் 68
*அண்ட வித்தை 42
*மூப்பு தீட்சை 45
*கருக்கிடை 380
*சூத்திரம் 45

## உசாத்துணை
*சித்தர்கள் வாழ்க்கை வரலாறு

பகுப்பு:சித்தர்கள்
ரோமசர்

**ரோமசர்** காகபுசுண்டரின் சீடர். உடல் முழுதும் ரோமம் முளைத்திருப்பதால் அப்பெயர் பெற்றார். பண்டைகால காஞ்சியின் மன்னர் தொண்டைமான் இளந்திரையனின் குரு. இவர் ஆணையின் பெயரிலேயே திருவொற்றியூர் கோவில் கட்டப்பட்டது. ரோமசர் நூல்கள் பல உள்ளன. அவற்றுள் சில நூல்களே அறியப்பட்டுள்ளன.

## நூல்கள்
*வைத்தியம் 1000
*மூப்பு சூத்திரம் 30
*சூத்திரம் 50
*இரண்டடி 500
*வைத்திய சூத்திரம் 500
*சோதி விளக்கம் 27
*வைத்திய சூத்திரம் 21
*நாகாரூடம் 114
*அமுத கலை ஞானம் 50
*வகார சூத்திரம் 25
*பெரு நூல் 500
*சிங்கிவைப்பு 100
*குருநூல் 500
## உசாத்துணை
*சித்தர்கள் வாழ்க்கை, பி.என்.பரசுராமன், விகடன் பிரசுரம்.
*சித்தர்கள் வாழ்க்கை வரலாறு.

பகுப்பு:சித்தர்கள்
புலிப்பாணி

**புலிப்பாணி** பதினெண் சித்தர்களுள் ஒருவரான போகரின் சீடர். போகரின் தாகம் தீர்க்க புலியின் மீது அமர்ந்து நீரெடுத்து வந்ததால் (புலி + பாணி) அப்பெயர் பெற்றார். புலிப்பாணி நூல்கள் பல உள்ளன.அவற்றுள் சில நூல்களே அறியப்பட்டுள்ளன.

## நூல்கள்
*வைத்தியம் 500
*சோதிடம் 300
*சாலம் 325
*வைத்திய சூத்திரம் 200
*பூசா விதி 50
*சண்முக பூசை 30
*சிமிழ் வித்தை 25
*சூத்திர ஞானம் 12
*சூத்திரம் 90
*புலிப்பாணி வைத்ய சாரம்

## உசாத்துணை
*சித்தர்கள் வாழ்க்கை வரலாறு

பகுப்பு:சித்தர்கள்
பகுப்பு:வர்மக்கலை
அலாவுதின் பாமன் சா

**அலாவுதின் பாமன் சா** (r. 3 ஆகத்து 1347 - 1358) என்பவரின், இயற்பெயர் **சாபர் கான்** (Zafar Khan) ஆகும். இவர் ஆப்கானின் 34 மாகாணங்களில் ஒன்றான, பாதாக்சானின்(Badakhshan) வழிவந்தவர்.இவர் ஈரானின் 
பாரசீக மொழி பேசும் மக்களான, *தத்சிக்*(TĀDJĪK) பரம்பரையைச் சார்ந்தவர் என வரலாற்று ஆய்வுகளால் நிரூபிக்கப் பட்டுள்ளது. இதற்கு முன் இவர்,பாரசீக அரசரான பாமனின் வழித்தோன்றல் என கருதப்பட்டார்.

## புரட்சியும், ஆட்சியும்
தில்லி சுல்தானத்தினை, முகம்மது பின் துக்ளக் ஆண்ட காலத்தில்,  புரட்சி செய்தவரான *நசிருதின் இசுமாயில் சா* (Nazir uddin Ismail Shah),  தக்காணத்தின் ஆளுநராக இருந்த *சாபர் கானின்* புரட்சிக்கு ஆதரவாக இருந்தார்.அதன்பின்னர் *சாபர்கானுக்கு*, *அலாவுதின் பாமன் சா* (Abu'l Muzaffar Ala-ud-Din Hassan Bahman Shah)   என்ற பட்டப்பெயரினைக் கொடுத்து, பாமினிச் சுல்தானத்தை நிறுவ பேருதவிப் புரிந்தார். அலாவுதின் பாமனும், துக்ளக்கின் ஆட்சிப் பகுதியான  தக்காணத்தில் தொடர்ந்து புரட்சி செய்து,  பாமினி சுல்தானத்தை,  3 ஆகத்து 1347 ஆம் ஆண்டு நிறுவினார்.

தனது சுல்தானத்தை நான்கு பகுதிகளாகப் பிரித்து, ஒவ்வொன்றினையும் நன்கு கவனித்து ஆட்சி செய்ய ஆளுநர்களை நியமித்தார். தனது காலத்தில் விசயநகரத்துடன் பல போர்கள் செய்தார். இவருக்குப் பிறகு இவரது மகனான, முதலாம் முகம்மது சா அரியணை ஏறினார்.

## மேற்கோள்கள்


## இதையும் பார்க்கவும்
தக்காணத்து சுல்தானகங்கள்

## வெளி இணைப்புகள்
* தக்காணத்து ஆட்சியாளர்கள் 
* Hameed Akhtar Siddiqui, இந்திய தக்காணப் பீடபூமியின் பாமன குல்பர்க்கா சுல்தானியத்தினிய வரலாறு  
* Library of Congress - பாமினி சுல்தானாத்தின் தோற்றம் 
பகுப்பு:தக்காணச் சுல்தான்கள் 
பகுப்பு:பாமினிப் பேரரசு
பகுப்பு:1347 பிறப்புகள்
பகுப்பு:1358 இறப்புகள்
பகுப்பு:இந்திய அரசர்கள்
யூகிமுனி

யூகிமுனியின் நூல்கள் பல உள்ளன. அவற்றுள் சில நூல்களே அறியப்பட்டுள்ளன.

## நூல்கள்
*பன்னிரு காண்டம் 12000
*தத்துவ ஞானம் 105
*கரிசல் 150
*வைத்திய சிந்தாமணி 800
*கற்ப ஞானம் 80
*கற்பம் 100
*வைத்திய சூத்திரம் 800
*சூத்திரம் 55
*வகார சூத்திரம் 150
*வகாரம் 200

## உசாத்துணை
*சித்தர்கள் வாழ்க்கை வரலாறு

பகுப்பு:சித்தர்கள்
வேலூர் தொழில்நுட்பப் பல்கலைக்கழகம்

**வேலூர் தொழில்நுட்பப் பல்கலைக்கழகம்** அல்லது வி.ஐ.டி பல்கலைக்கழகம் (VIT University) தமிழ் நாட்டில் உள்ள வேலூர் மாவட்டத்தில் அமைந்துள்ள பொறியியல் நிகர்நிலை பல்கலைக்கழகம் ஆகும்.  இப்பல்கலைக்கழகத்தைத் தோற்றுவித்து, அதன் வேந்தராகவும் இருந்து வருபவர் ஜி.விசுவநாதன் ஆவார். 1984ல் பொறியியல் கல்லூரியாகத் தொடங்கப்பட்ட இக்கல்லூரி, 2000 வரை சென்னை பல்கலைக்கழகத்தின் கீழ் செயல்பட்டு வந்தது, பின்னர் 2001 இல் நிகர்நிலை பல்கலைக்கழகமாக உயர்வு கண்டது. செப்டம்பர் 2006ல் **வேலூர் தொழில்நுட்ப நிறுவனம்***(Vellore Institute of Technology)* என்று பெயர் மாற்றப்பட்டது. வேலூரில் மட்டுமல்லாமல் சென்னை, அமராவதி, போபால் ஆகிய நகரங்களிலும் இதன் வளாகங்களுள்ளன.

## வரலாறு
வி.ஐ.டி. பல்கலைக்கழகம் 1984 இல் *வேலூர் இன்ஜீனியரிங் கல்லூரி* என்ற பெயரில் தொடங்கப்பட்டது. பின்னர், 2001 இல் நிகர்நிலைப் பல்கலைக்கழகமாக அறிவிக்கப்பட்டதும் *வேலூர் இன்ஸ்டிட்யூட் ஆஃப் டெக்னாலஜி* என்றானது. அதன் பின்னர், 2006 இல் *யுனிவர்சிடி கிரென்ஸ் கமிஷெனின்* படி வி.ஐ.டி பல்கலைக்கழகம் என பெயர் மாற்றம் அடைந்தது.[1] 2020 ஆம் ஆண்டு கணக்கெடுப்பின்படி இப்பல்கலைக்கழகம் **இந்தியா டுடே** பத்திரிக்கையால் நடத்தப்பட்ட *இந்தியாவின் சிறந்த பொறியியல் கல்லூரிகள்* என்ற கருத்து கணிப்பில் **20வது இடம்** பெற்றது.

## பாடப்பிரிவுகள்
இப்பல்கலைக்கழகத்தில் 18 இளங்கலை பாடப்பிரிவுகளும், 32 முதுகலை பாடப்பிரிவுகளும் உள்ளன.அது மட்டுமன்றி ஆராய்ச்சி சார்ந்த பல்வேறு பாடப்பிரிவுகளும் உள்ளன. இங்கு சுமார் 12,250 மாணவ, மாணவியர் கல்வி கற்கின்றனர். வி.ஐ.டி. பல்கலைக்கழகத்தில் 8 கல்வி பாடப்பிரிவுகள் உள்ளன. விளையாட்டு, கல்வி, கலை என அனைத்துத் துறைகளிலும் மாணவர்களுக்கு ஊக்கம் அளிக்கப்படுகிறது.

## ரிவேரா
ஒவ்வொரு ஆண்டும் வி.ஐ.டி. பல்கலைக்கழகத்தில் *ரிவேரா* என்ற பெயரில் நான்கு நாள் கலை நிகழ்ச்சி நடைபெறுகிறது. இவ்விழாவில் பங்குபெறப் பல கல்லூரிகளில்  இருந்து மாணவர்கள் ஆர்வத்துடன் வருகின்றனர். ரிவேராவின் போது எண்ணற்ற விளையாட்டு, நடனம், பாட்டு, எழுத்து, இசை மற்றும்  புதிர்ப் போட்டிகள் நடைபெறும். 2024 ஆம் ஆண்டு கிரிக்கெட் வீரர் சிவம் துபே சிறப்பு விருந்தினராகக் கலந்து கொண்டார்.

## கல்லூரி கட்டிட அமைப்பு, வசதிகள்
வி.ஐ.டி. பல்கலைக்கழகத்தில் மாணவர்களுக்குத் தேவையான எல்லா வசதிகளும் உள்ளன. ஒவ்வொரு துறைக்கும் தனித்தனி கட்டிடம் ஒதுக்கப்பட்டு வகுப்புகள் நடைபெறுகின்றன. இவை தவிர, மாணவர்களுக்கென 13 விடுதிகளும், மாணவிகளுக்கென 4 விடுதிகளும் செயல்பட்டு வருகின்றன. அனைத்து விடுதிகளிலும் விளையாட்டு மைதானங்கள் மற்றும் நீச்சல் குள வசதிகள் செய்யப்பட்டு உள்ளன.

இதைத் தவிர, ஆண்டுதோறும் பல வழிகளில் மாணவர்களின் நன்மைக்காகப் பல திட்டங்கள் நடைமுறை படுத்தப்பட்டு வருகின்றன.

## சமூக நிகழ்வுகள்
பல்வேறு அமைப்புகளுடை இணைந்து இந்நிறுவனம் சமூக நிகழ்வுகளை நடத்திவருகிறது. இந்து தமிழ் திசை நிறுவனத்துடன் இணைந்து *இந்து தமிழ் திசை - நாளைய விஞ்ஞானி* எனும் மாணவர்களுக்கான அறிவியல் நிகழ்வை நடத்தியது. இதன் பாவேந்தர் பாரதிதாசன் தமிழ் இலக்கிய மன்றத்தின் மூலம் தூய தமிழ்ப் பயிலரங்கம், திருக்குறள் ஒப்புவித்தல் போட்டி உள்ளிட்ட பல்வேறு நிகழ்வுகள் நடைபெறுகின்றன.

## வெளி இணைப்புகள்
*www.vit பல்கலைக்கழக இணைப்பு - 

பகுப்பு:தமிழ்நாட்டுப் பல்கலைக்கழகங்கள்
பகுப்பு:நிகர்நிலைப் பல்கலைக்கழகங்கள்
ஏனோக்கு

**ஏனோக்கு** (*Enoch*, எபிரேய மொழி:חֲנוֹךְ;  *ʼIdrīs*) என்பவர் விவிலியத்தின் படி, நோவாவின் தந்தையான மெத்துசேலாவின் தந்தை. இவர் ஆதாமுக்குப் பின், சேத்து வழிவந்த ஏழாம் தலைமுறையை சேர்ந்தவர். இவரின் தந்தை எரேதுக்கு நூற்று அறுபத்திரண்டு வயதானபோது, இவர் பிறந்ததாக விவிலியம் கூறுகின்றது. ஏனோக்கு என்ற பெயருக்கு *அர்ப்பணிப்பு* என்று பொருள்.

விவிலியத்தின் பழைய ஏற்பாட்டில் இவரைப்பற்றிக் குறிக்கையில், *"ஏனோக்குக்கு அறுபத்தைந்து வயதானபோது, அவனுக்கு மெத்துசேலா பிறந்தான்.  மெத்துசேலா பிறந்தபின், *ஏனோக்கு முந்நூறு ஆண்டுகள் கடவுளோடு நடந்தான்*. ஏனோக்கிற்குப் புதல்வரும் புதல்வியரும் பிறந்தனர். ஏனோக்கு மொத்தம் முந்நூற்று அறுபத்தைந்து ஆண்டுகள் வாழ்ந்தான். *ஏனோக்கு கடவுளோடு நடந்து கொண்டிருந்தான். பின்பு அவனைக் காணவில்லை. ஏனெனில் கடவுள் அவனை எடுத்துக்கொண்டார்*."* (தொடக்க நூல் 5:  20-24)

விவிலியத்தில் இவரைப்பற்றி மிகக் குறுகிய வசனமே காணப்பட்டாலும், பல பழைய ஏற்பாடு ஆர்வளர்களிடையே முக்கியத்துவம் பெறுகின்றார்.

## மேற்கோள்கள்

பகுப்பு:தோரா குறிப்பிடும் நபர்கள்
இருமுகக் குலங்கள்

கணிதத்திலும் இன்னும் மற்ற அறிவியல் சார்ந்த துறைகளிலும் **இருமுகக்குலங்கள்** (Dihedral Groups) என்று அழைக்கப்படும் குல வகைகள் வழங்கப்படுகின்றன. ஒரு சமப் பல்கோணத்தின் சமச்சீர்களை அலசும்போது தவறாமல் ஏற்படும் கணித அமைப்புகள்தான் இவை.  n > 2 ,   பக்கங்களுள்ள சமப்பன்முகியின்  2n  சமச்சீர்களால் -- சுழற்சிகளும் எதிர்வுகளும் --ஏற்படுகின்ற குலம் **D**n என்ற குறியீட்டால் அழைக்கப்படும். பெயரால் குறிக்கப் படும்போது, **3-வது இருமுகக்குலம்**  (**D**3), **4-வது இருமுகக்குலம்** (**D**4), ... , **<math>n</math>-வது இருமுகக்குலம்** (**D<sub>n</sub>**) என்று சொல்வோம். இவைகளெல்லாம் பரிமாற்றலல்லாத குலங்கள்.

## இருமுகக்குலத்தின் உறுப்புகள்

*n* பக்கங்களுள்ள ஒரு சமபக்க பன்முகியில் 2*n* வெவ்வேறு சமச்சீர்கள் உள்ளன.இவைகளிள் *n* சுழற்சிச்சமச்சீர்களும் *n* பிரதிபலிப்புச் சமச்சீர்களும் அடங்கும். இவையே D*n* என்ற இருமுகக் குலத்திற்குக் காரணமாகின்றன. *n* ஒற்றைப்படையாயிருந்தால், சமச்சீர் அச்சுகள் ஒரு பக்கத்தின் மையப்புள்ளியையும் எதிரிலுள்ள உச்சிப்புள்ளியையும் சேர்க்கும். *n* இரட்டைப்படையாயிருந்தால்
*n*/2 அச்சுகள் எதிரெதிர் பக்கங்களின் மையப்புள்ளிகளையும், *n*/2 அச்சுகள் எதிரெதிர் உச்சிப்புள்ளிகளையும் சேர்ப்பன. ஆக, இரண்டு சூழ்நிலையிலும் மொத்தம் *n* சமச்சீர் அச்சுகள் இக்குலத்திற்கு 2*n* உறுப்புகளை வழங்குகின்றன. ஓர் அச்சில் செய்யப்படும் பிரதிபலிப்பு மற்றொரு அச்சில் செய்யப்படும் பிரதிபலிப்பினால் தொடரப்பட்டால் அச்சுகளுக்கிடையேயுள்ள கோணத்தைப்போல் இருபங்கு கோணத்தையுடைய சுழற்சியில் முடியும்.கீழேயுள்ள படிமம் D8 இலுள்ள 16 உறுப்புகளை சாலைகளிலுள்ள *நில்* குறிமூலம்  காட்டுகிறது.

முதல் வரிசை எட்டு சுழற்சிகளையும் இரண்டாவது வரிசை எட்டு பிரதிபலிப்புகளையும் காட்டுகின்றன.

## 3-வது இருமுகக்குலம் (கிரமம் 6)
இது ஒரு சமபக்க முக்கோணத்தின் சமச்சீர்க்குலம்.மூன்று சுழற்சிகளும் மூன்று எதிர்வுகளும் கொண்டது. ஒவ்வொரு எதிர்வும் முக்கோணத்தின் ஓர் உச்சியிலிருந்து எதிர் பக்கத்திற்குப்போகும் செங்குத்துக்கோட்டில் பிரதிபலிப்பு. உச்சிகளை 1,2,3 எனப்பெயரிட்டால், ஆறு சமச்சீர்களையும் வரிசைமாற்றங்களாக எழுதலாம்:

::(1)(2)(3) = முற்றொருமை; (123) ; (132); (1)(23); (2)(13) ; (3)(12).

இவ்வாறில், முதல் மூன்றும் சுழற்சிகள்; பின் மூன்றும் எதிர்வுகள். ஆக, **D<sub>3</sub>**  சமச்சீர்குலமான **S<sub>3</sub>** உடன் சம அமைவியமுடையது.அதாவது இரண்டிற்கும் இடையே இருவழிக்கோப்பு உளது.பார்க்ககெய்லி குல அட்டவணை.

## 4-வது இருமுகக்குலம் (கிரமம் 8)
இது **D<sub>4</sub>** எனப்படும். இதிலுள்ள எட்டு உறுப்புகளும் ஒரு சதுரத்தின் சமச்சீர்கள். இக்குலத்திற்கு மற்றுமொரு பெயர் **எட்டுறுப்புக்குலம்** (Octic Group).

## மேற்கோள்கள்

பகுப்பு:குலக்கோட்பாடு
பகுப்பு:சேர்வியல்
நெற்கதிர்வூட்டல்

**நெற்கதிர்வூட்டல்** என்பது கேரள மாநிலத்தில் கொண்டாடப்படும் ஒரு விழா ஆகும். தமிழ்நாட்டில் விவசாயிகள் தைப்பொங்கல் விழா கொண்டாடுவது போன்று, கேரள மாநிலத்தில் விவசாயிகள் நெற்கதிர்வூட்டல் விழாவைக் கொண்டாடுகின்றனர். இத்திருநாளன்று ஐயப்பன் கோயில்களில் விளைந்த நெற்கதிர்களை சுவாமிக்குப் படைத்து வழிபடுகின்றனர்.

பகுப்பு: கேரள விழாக்கள்
இந்திய பங்கு மற்றும் பரிவர்த்தனை வாரியம்

**செபி** (*SEBI*) செபி என்றால் என்ன **என்று பரவலாக அறியப்படும் **இந்திய பங்கு மற்றும் பரிவர்த்தனை வாரியம்''' (Securities and Exchange Board of India) இந்தியாவில் பங்குச் சந்தைகள், நிதிச் சந்தைகள் ஆகியவற்றை ஒழுங்குபடுத்தும் கட்டுப்பாட்டு அமைப்பு. மும்பை நகரைத் தலைமையிடமாகக் கொண்டு செயல்படும் இவ்வமைப்பு 1988ஆம் ஆண்டு உருவாக்கப்பட்டது.

## நிறுவன கட்டமைப்பு

முன்னாள் தலைவர்கள் பட்டியல்::

## மேற்கோள்கள்

பகுப்பு:பங்குச் சந்தை
பகுப்பு:இந்தியப் பொருளாதாரம்
பகுப்பு:இந்திய அரசு அமைப்புகள்
பகுப்பு:இந்திய ஒழுங்குமுறை அமைப்புகள்
ஒசாக்கா செக்யூரிட்டிஸ் எக்ஸ்சேஞ்ச்

**ஒசாக்கா செக்யூரிட்டிஸ் எக்ஸ்சேஞ்ச்** கோ., லிமிடெட்.(株式会社大阪証券取引所, Kabushiki-gaisha Ōsaka Shōken Torihikijo?, OSE) வணிக அளவு அடிப்படையில் ஜப்பானின் இரண்டாவது பெரிய பங்குகள் பரிவர்த்தனையை, கையாளுகிறது. 1988 இல் ஒசாக்கா செக்யூரிட்டிஸ் எக்ஸ்சேஞ்ச் அறிமுகப்படுத்தப்பட்டது.

## மேற்கோள்கள்

பகுப்பு:ஜப்பானிய பொருளாதாரம்
பகுப்பு:1878ம் ஆண்டில் நிறுவப்பட்ட நிறுவனங்கள்
பிராங்க்ஃபுர்ட் பங்கு சந்தை

**பிராங்க்ஃபுர்ட் பங்கு சந்தை** (இடாய்ச்சு :*FWB Frankfurter Wertpapierbörse*, *Frankfurt Stock Exchange* ) ஜெர்மனியில் பிராங்க்ஃபுர்ட்டில் அமைந்துள்ள ஒரு பங்கு சந்தை ஆகும்.

பிராங்பேர்ட் பங்கு சந்தை உலகின் மிகப்பெரிய பங்கு சந்தைகளில் ஒன்றாக உள்ளது. ஐரோப்பிய சந்தையில் ஒரு மிக பெரிய பங்கு பரிவர்த்தனை சந்தையாக உள்ளது. ஃப்ராங்பர்ட் பங்கு பரிவர்த்தனை  250 மேற்பட்ட சர்வதேச வர்த்தக நிறுவனங்கள் கொண்டிருக்கிறது.

## மேற்கோள்கள்

* http://www.finextra.com/news/Fullstory.aspx?newsitemid=22033

பகுப்பு:பங்குச் சந்தை
உயிரிப்பலபடி

**உயிரிப்பலபடி** என்பது உயிருள்ளவற்றால் உருவாக்கப்படும் பலபடி ஆகும். பாலிநூக்ளியோடைடுகள், பாலிபெப்டைடுகள் மற்றும் பாலிசாக்கரைடுகள் உயிரிப்பலபடிகளுக்கு உதாரணங்கள் ஆகும்.

புவியில் மிக அதிகமாய்க் காணப்படும் உயிரிப் பலபடி செல்லுலோஸ் ஆகும். தாவர உடலில் 33 விழுக்காடு செல்லுலோஸ் உள்ளது. பருத்தியில் 90 விழுக்காடும் மரக்கட்டையில் பாதியும் செல்லுலோசால் ஆனவை. 

## மேற்கோள்கள்

பகுப்பு:மூலக்கூற்று உயிரியல்
மர்லோன் மல்லவராரச்சி

**மர்லோன் மல்லவராரச்சி** (*Marlon Mallawarachchi*), பிறப்பு: அக்டோபர் 25 1966, இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1988-89 பருவ ஆண்டில், இலங்கை முவர்ஸ் விளையாட்டுக்கழக அணி உறுப்பினராக பங்குகொண்டார்.
## மூலம்
*மர்லோன் மல்லவராரச்சி, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:இலங்கைத் துடுப்பாட்டக்காரர்கள்
பகுப்பு:1966 பிறப்புகள்
பகுப்பு:வாழும் மக்கள்
உசான் மனோகர

**உசான் மனோகர** (*Ushan Manohara*), பிறப்பு: ஆகத்து 26 1989, இலங்கை காலிப் பிரதேச அணியின் துடுப்பாட்டக்காரர். இவர் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10-2010/11 பருவ ஆண்டில், இலங்கை சிங்களீஸ் விளையாட்டுக்கழக அணி உறுப்பினராக பங்குகொண்டார்.
## மூலம்
*உசான் மனோகர, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:இலங்கைத் துடுப்பாட்டக்காரர்கள்
பகுப்பு:1989 பிறப்புகள்
பகுப்பு:வாழும் மக்கள்
ஹோமோசிஸ்டீன்

**ஹோமோசிஸ்டீன்** (Homocysteine) என்னும் அமினோ அமிலத்தின் வாய்பாடு: HSCH2CH2CH(NH2)CO2H. இது, சிஸ்டீன் அமினோ அமிலத்திற்கு ஒப்பானதாகும். ஆனால், சிஸ்டீனைக் காட்டிலும் ஒரு மீத்தைலீன் (-CH2-) தொகுதியை அதிகமாகக் கொண்டுள்ளது. ஹோமோசிஸ்டீன், மெத்தியோனின் அமினோ அமிலத்திலுள்ள இறுதி மீத்தைல் [Cε] தொகுதியை நீக்குவதன் மூலம் தொகுக்கப்படுகிறது. மீண்டும், பி-விட்டமின்கள் (உயிர்சத்துக்கள்) துணையுடன் மறுசுழற்சி முறையில் மெத்தியோனின் அமிலமாகவோ, அல்லது சிஸ்டீனாகவோ மாற்றம் பெறக் கூடியது.

இரத்த ஓட்டத்தில் அதிக அளவு ஹோமோசிஸ்டீன் அளவுகள் இருப்பது இதயகுழலிய நோயுடன் (மாரடைப்பு) தொடர்புப் படுத்தப்பட்டாலும், இதன் அளவைக் குறைப்பதனால் நோய் அறிகுறிகளில் மாற்றம் தெரிவதில்லை.

## [[கட்டமைப்பு]]
நடுநிலை அமிலக்காரக் குறியீட்டில் (pH=7.0) ஹோமோசிஸ்டீன் இருமுனை அயனிவடிவத்தில் உள்ளது. (*S*)-ஹோமோசிஸ்டீன் (இடது) மற்றும் (*R*)-ஹோமோசிஸ்டீனின் (வலது) பீட்டாடைன் வடிவம்:


## உயிரித்தொகுப்பு மற்றும் [[உயிர்வேதியியல்|உயிர்வேதிப்]] பணிகள்
ஹோமோசிஸ்டீனை உணவிலிருந்துப் பெற முடியாது. மாறாக, மெத்தியோனின் அமினோ அமிலத்திலிருந்து பல்படிமுறையில் தொகுக்கப்படுகின்றது. L-ஹோமோசிஸ்டீன் முதன்மையாக இரண்டு இறுதி நிலைகளை அடைகிறது: டெட்டிராஹைட்ரோஃபோலியேட் மூலமாக மெத்தியோனினாக மாற்றப்படுதல் அல்லது சிஸ்டீனாக மாற்றப்படுதல்.

## [[குருதி|குருதியில்]] ஹோமோசிஸ்டீன் அளவுகள்

## மேற்கோள்கள்

பகுப்பு:அமினோ அமிலங்கள்
கே. மென்டிஸ்

**கே. மென்டிஸ்** (*K. Mendis*), இலங்கை களுத்துறைப் பிரதேச அணியின் துடுப்பாட்டக்காரர். இவர் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1991-92 பருவ ஆண்டில், இலங்கை களுத்துறை விளையாட்டுக்கழக அணி உறுப்பினராக பங்குகொண்டார்.
## மூலம்
*கே. மென்டிஸ், - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
பிரதீப் முனிதாச

**பிரதீப் முனிதாச** (*Pradeep Munidasa*), பிறப்பு: ஆகத்து 12 1978, இலங்கை கண்டிப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2002/03 பருவ ஆண்டில், இலங்கை கண்டி விளையாட்டுக்கழக அணி உறுப்பினராக பங்குகொண்டார்.
## மூலம்
*பிரதீப் முனிதாச, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:இலங்கைத் துடுப்பாட்டக்காரர்கள்
பகுப்பு:1978 பிறப்புகள்
பகுப்பு:வாழும் மக்கள்
சீன மக்களாட்சிக் கட்சி

**சீன மக்களாட்சிக் கட்சி** *(Democracy Party of China)* () என்பது சீன மக்கள் குடியரசில் துவங்கப்பட்ட ஓர் அரசியல் கட்சி ஆகும. இது சீனப் பொதுவுடமைக் கட்சி ஆட்சியால் தடை செய்யப்பட்டு விட்டது.

சீன மக்களாட்சிக் கட்சி துவங்கப்பட்ட நாள் மற்றும் வரலாறு தெளிவாகத் தெரியவில்லை. மேற்கத்திய நாடுகளின் ஆதாரங்களின் படி தியனன்மென் சதுக்கப் போரட்டக்காரர்கள் சீன மக்களாட்சிக் கட்சியினர் என்று கருதப்படுகிறது.
## மேற்கோள்கள்

பகுப்பு:சீன அரசியல்
பகுப்பு:1998இல் நிறுவப்பட்ட அரசியல் கட்சிகள்
தம்பையா முருகேசர்

**தம்பையா முருகேசர்** (*Tambyah Murugaser*), (1924–1994) இலங்கை அணியின் துடுப்பாட்டக்காரர், முகாமையாளர். களத்தடுப்பிலும் இவரின் பணி குறிப்பிடத்தக்கது. இவர் பல முதல்தர துடுப்பாட்டப் போட்டிகளில் கலந்து கொண்டுள்ளார். இவர் தமிழ்யூனியன் விளையாட்டுக்கழக அணி உறுப்பினராக பங்குகொண்டார்.
## மூலம்
*தம்பையா முருகேசர் , - சன்டே லீடர் இலிருந்து விளையாட்டுவீரர் விபரக்குறிப்பு
பகுப்பு: இலங்கைத் துடுப்பாட்டக்காரர்கள்
பகுப்பு: 1924 பிறப்புகள்
பகுப்பு: 1994 இறப்புகள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கைத் தமிழ் விளையாட்டு வீரர்கள்
சூரிக உபநிடதம்

**சூரிக உபநிடதம்** என்பது கிருஷ்ண யசுர்வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 33 வது உபநிஷத்து. உபநிடத வகைகளில் இது யோக உபநிடதங்கள் என்ற பகுப்பைச்சேர்ந்தது.அறிவு என்ற கத்தியால் கருமத்தளையை வெட்டி வீடு பெற வழி காட்டுவதால், இது 'கத்தி' என்ற பொருளுடைய 'சூரிக' என்ற பெயருடன் விளங்குகிறது.

## முக்கிய கருத்து

ஒரே ஒரு கருத்துதான், ஆனால் ஆழமாக உபதேசிக்கப்படும் கருத்து. யோகசித்தியில் நிலைபெற்று மீண்டும் பிறவாநிலையை அடைவதற்கு, கூர்மையான மனதைக் கொண்டு இடைவிடாது யோகத்தைப் பயிற்சி செய்து கீழிருந்து மேலாக ஒவ்வொரு மர்மஸ்தானத்திலும் பிராண சக்தியை விடுவிக்கவேண்டும். கழுத்துப் பக்கத்தில் சேரும் நூற்றொரு நாடிகளையும் அடைந்து, அவற்றின் மத்தியில் உள்ள இடை, பிங்களை, சுஷும்னை முதலிய நாடிகளைக் காண்பவனே ரகசியமறிந்தவனாவன். ஜாதி மலருடன் சேர்ந்த எண்ணெய் எப்படி அதன் மணத்தை அடைகிறதோ அப்படியே நல்ல எண்ணங்களாலும் தீய எண்ணங்களாலும் அந்த நாடி மணமுடையதாகிறது. இவ்விதம் யோகத்தை உணர்ந்தவன் கடுமையான பிராணாயாமத்தினாலும் ஓம்கார தியானத்தினாலும்  எல்லாத் தளைகளிலிருந்தும் விடுபடுகிறான்.

## பொன்மொழி

சித்தத்தை வென்றவன் சந்தடியில்லாத இடத்தில் வீற்றிருந்து பற்றற்றவனாய் தத்துவ யோகத்தை உணர்ந்து, ஆசையற்றவனாய் மெதுவாக, மெதுவாக, ஒரு எரியும் விளக்கு எரிந்துவிட்டு எப்படி ஒடுங்குகிறதோ அப்படி ஒடுங்கவேண்டும்.

## துணைநூல்கள்
* http://www.astrojyoti.com/KshurikaUpanishad.htm
* உபநிஷத்ஸாரம். உரையாசிரியர் 'அண்ணா'. ராமகிருஷ்ண மடம், சென்னை. 1991

பகுப்பு:உபநிடதங்கள்
பகுப்பு:சமசுகிருத நூல்கள்
ஜயந்து நீலவீர

**ஜயந்து நீலவீர** (*Jayathu Neelaweera*), பிறப்பு: சூலை 31 1984, இலங்கை பானந்துறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2003-04 பருவ ஆண்டில், இலங்கை பானந்துறை விளையாட்டுக்கழக அணி உறுப்பினராக பங்குகொண்டார்.
## மூலம்
*ஜயந்து நீலவீர - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:இலங்கைத் துடுப்பாட்டக்காரர்கள்
பகுப்பு:1984 பிறப்புகள்
பகுப்பு:வாழும் மக்கள்
ரய்கம்ஆரச்சிகே நிலஞ்சன

**ரய்கம்ஆரச்சிகே நிலஞ்சன** (*Raigamacharige Nilanjana*), பிறப்பு: மார்ச்சு 20 1975, இலங்கை கொழும்புப் பிரதேச அணியின் துடுப்பாட்டக்காரர். இவர் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1996/97 பருவ ஆண்டில், இலங்கை கொழும்பு விளையாட்டுக்கழக அணி உறுப்பினராக பங்குகொண்டார்.
## மூலம்
*ரய்கம்ஆரச்சிகே நிலஞ்சன, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:இலங்கைத் துடுப்பாட்டக்காரர்கள்
பகுப்பு:1975 பிறப்புகள்
பகுப்பு:வாழும் மக்கள்
இரட்டைக்கிளவி

**இரட்டைக்கிளவி** என்பது இரட்டைச் சொற்களாய்ச் சேர்ந்து ஒரு தன்மைப்பட்டு நின்று, 
வினைக்கு அடைமொழியாய்க் குறிப்புப் பொருள் உணர்த்தி வருவதாகும். இது இரட்டைச் சொல்லாகவே 
வரும். பிரித்தால் பொருள் தராது.

எ.கா: 
#நீர் **சலசல** என ஓடிற்று
#மரம் **மடமட** என முறிந்தது
# **கசகச** என வேர்வை
# **கலகல** என சிரித்தான்
# **படபட** ப்பான பேச்சு
# **கமகம** என மணந்தது முல்லை
# **கரகரத்த** குரலில் பேசினான்
# **கிச்சுக்கிச்சு** மூட்டினாள் பேத்தி
# **கிசுகிசு** ஒன்றைக் கேட்டேன்
# **கிடுகிடு** பள்ளம் பார்த்தேன்
# **கிளுகிளு** படம் பார்த்தாராம்
# **கிறுகிறு** என்று தலை சுற்றியது
# **கீசுகீசு** என குருவிகள் கத்தின
# **குசுகுசு** என்று அதை சொன்னார்
# **குடுகுடு** கிழவர் வந்தார்
# **குபுகுபு** என குருதி கொட்டியது
# **கும்கும்** என்றும் குத்தினார்
# **குளுகுளு** உதகை சென்றேன்
# **குறுகுறுத்தது** குற்ற நெஞ்சம்
# **கொழகொழ **என்று ஆனது சோறு
# **கொழுகொழு **என்று குட்டி
# **சதசத **என்ற சேற்றில் விழுந்தேன்
# **சரசர **என்று மான்கள் ஓடின
# **சவசவ **என்று முகம் சிவந்தது
# **சாரைசாரையாக** மக்கள் வந்தனர்
# **சிலுசிலு **என் காற்று வீசியது
# **சுடசுட** தோசைக் கொடுத்தாள்
# **சொரசொரப்பான** தாடி
# **தகதக **மின்னும் மேனி
# **தடதட** என் கதவைத் தட்டினான்
# **தரதர **என்று இழுத்து சென்றான்
# **தளதள** என்று ததும்பும் பருவம்
# **திக்குத்திக்கு** என் நெஞ்சம் துடிக்கும்
# **திடுதிடு **என நுழைந்தான் (திடு திடு என நுழைவதன் முன் எதிர் முடுகி அவர்களொடு” - திருப்புகழ் )
# **திபுதிபு **என மக்கள் புகுந்தனர்
# **திருதிரு **என விழித்தான்
# **துறுதுறு** என்ற விழிகள்
# **தைதை** என்று ஆடினாள்
# **தொள தொள **என சட்டை அணிந்தார்
# **நங்குநங்கு** எனக் குத்தினான்
# **நணுகுநணுகு** எனும் அளவில் அச்சம் மேலிட (இலக்கியம்)
# **நறநற** என பல்லைக் கடித்தான்
# **நைநை** என்று அழுதாள்
# **நொகுநொகு (நெகுநெகு) **என்று மாவை அரைத்தாள்
# **பக்குப்பக்கு **என்று நெஞ்சு அடிக்கும்
# **படபட **என இமைகள் கொட்டும்
# **பரபரப்பு** அடைந்தது ஊர்
# **பளபள** என்று பாறை மின்னியது
# **பிசுபிசுத்தது** போராட்டம்
# **பேந்தப்பேந்த** விழித்தான்
# **பொதபொத **பன்றியின் வயிறு
# **பொலபொல** என வடித்தாள் கண்ணீர்
# **மங்குமங்கு (மாங்கு மாங்கு) **என்று வேலை செய்தால் போதுமா?
# **மசமச** என்று நிற்கவில்லை
# **மடக்கு மடக்கு** எனவும் குடித்தார்
# **மடமட **என நீரைக் குடித்தார்
# **மலங்க மலங்க** விழித்தான்
# **மள மள **என எல்லாம் நிகழ்ந்தது
# **மாங்குமாங்கு** என்று உழைப்பார்
# **மினுகு மினுகு **என்று செழிப்புற்றிருந்த மேனி (இலக்கியம்)
# **முணுமுணுத்து **அவர் வாய்
# **மொச்சுமொச்சு** என்று தின்றார் பாட்டன்
# **மொசுமொசு** என மயிர்
# **மொலு மொலென்று** அரிக்கிறது சிரங்கு
# **மொழுமொழு **என்று தலை வழுக்கை.
# **மொறு மொறு **என்று சுட்டாள் முறுக்கு
# **லபக்கு லபக்கென்று  **முழுங்கினார்
# **லபலப **என்று அடித்துக் கொண்டாள்
# **லபோலபோ** என அடித்துக் கொண்டாள்
# **லொடலொட** என்றும் பேசுவாள்
# **வடவட **என வேர்த்தன கைகள்
# **வதவத **என ஈன்றன குட்டிகள்
# **வழவழ **என்று பேசினாள் கிழவி (“வழ வழ என உமிழ் அமுது கொழ கொழ என ஒழிகி விழ” - திருப்புகழ்)
# **விக்கி விக்கி **அழுதது குழந்தை
# **விசுவிசு **என்று குளிர் அடித்தது 
# **விறுவிறுப்பான** கதையாம்
# **வெடவெட** என நடுங்கியது உடல்
# **வெடுவெடு** என நடுங்கினாள்
# **வெதுவெதுப்பான **நீரில் குளித்தாள்
# **வெலவெல** என்று நடுங்கினேன்.
# **ஜிகிஜிகு** ராணி ஜில்ராணி
# **தொபு தொபு**வென்று மழை வெள்ளம் கொட்டியது

## மேற்கோள்கள்
 

பகுப்பு: யாப்பிலக்கணம்
ருசிர பள்ளியகுருகே

**ருசிர பள்ளியகுரு** (*Ruchira Palliyaguru*), பிறப்பு: சனவரி 22 1968, இலங்கை கொழும்புப் பிரதேச அணியின் துடுப்பாட்டக்காரர். இவர் 124முதல்தர துடுப்பாட்டப் போட்டிகளிலும், 64 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1999 - 2008 பருவ ஆண்டுகளில், இலங்கை புளும்பீல்ட் விளையாட்டுக்கழக அணி உறுப்பினராக பங்குகொண்டார்.

## மூலம்
*ருசிர பள்ளியகுரு, - - கிரிக்இன்ஃபோவில் இருந்து விளையாட்டுவீரர் விபரக்குறிப்பு

பகுப்பு:இலங்கைத் துடுப்பாட்டக்காரர்கள்
பகுப்பு:1968 பிறப்புகள்
பகுப்பு:வாழும் மக்கள்
பீ. பரனமானகே

**பீ. பரனமானகே** (*P. Paranamanage*), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1989 ல், இலங்கை தமிழ்யூனியன் விளையாட்டுக் கழக அணி உறுப்பினராக பங்குகொண்டார்.

## மூலம்
* பீ. பரனமானகே - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
டி. மகேஸ்

**டி. மகேஸ்** (*T. Magesh*), இலங்கை கண்டிப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டிலும் ஆறு இளைஞர் தேர்வு போட்டிகளிலும் கலந்து கொண்டுள்ளார். இவர் 1996/97 பருவ ஆண்டில், இலங்கை அந்தோனியன் விளையாட்டுக்கழக அணி உறுப்பினராக பங்குகொண்டார்.
## மூலம்
*டி. மகேஸ், - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
டென்ஹாம் மதீன

**டென்ஹாம் மதீன** (*Denham Madena*), இலங்கை அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டிலும், ஆறு இளைஞர் தேர்வு போட்டிகளிலும் கலந்து கொண்டுள்ளார். இவர் 1984/85-1986/87 பருவ ஆண்டில், இலங்கை 19 இன் கீழ் அணி உறுப்பினராக பங்குகொண்டார்.
## மூலம்
*சுரங்க லொகுபாலசூரிய - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
கேள்வி

ஒன்றனைப் பற்றி அறிந்து கொள்ள ஒருவரை ஒருவர் வினவுகின்றனர். இதை வினா என்கின்றனர்.

## வினா வகைகள்

வினா ஆறு வகைப்படும்.

#அறிவினா
#அறியா வினா
#ஐய வினா
#கொளல் வினா
#கொடை வினா
#ஏவல் வினா

### அறிவினா

தம் அறிவோடு பிறர் அறிவை ஒப்பிட்டுப் பார்ப்பதற்கும், பிறர் அறிவை அளந்தறியவும் அறியாதவர்க்கு உண்மைப் பொருளை உணர்த்தவும் தாம் அறிந்த ஒரு பொருள் பற்றிப் பிறரிடம் வினாவுவது அறிவினா ஆகும்.

*எ.கா:*

இப்பாடற் பொருள் யாது? என ஆசிரியர் மாணவரிடம் வினாவுதல், அவன் அறிவை அளந்தறியவும், உண்மைப் பொருளை அவனுக்கு உணர்த்தவுமாதலின் இவ்வினா அறிவினாவாகும்.

### அறியா வினா

இப்பாடற் பொருள் யாது? என மாணவன் ஆசிரியரிடம் வினாவுதல்.

மாணவன் தான் அறியாத பொருளை அறிந்து கொள்ள வினாவுதல் அறியா வினாவாகும்.

### ஐய வினா

தொலைவில் தோன்றுவது எருதோ? பசுவோ?

இதுவோ அதுவோ என  ஐயத்தைப் போக்கிக் கொள்ள வினாவுதல் ஐய வினாவாகும்.

### கொளல் வினா

ஒன்றனைப் பெற்றுக் கொள்ளும் பொருட்டுப் பிறரிடம் வினாவும் வினா கொளல் வினாவாகும்.

*எ.கா:*

பத்தாம் வகுப்பு மாணவன் புத்தகக் கடைக்குச் சென்று “பத்தாம் வகுப்புத் தமிழ்ப் புத்தகம் உள்ளதோ?” என்று வினாவுவது கொளல் வினாவாகும்.

### கொடை வினா

இல்லாதவர்க்கு ஒரு பொருளைக் கொடுத்தற் பொருட்டு வினாவுவது கொடை வினாவாகும்.

புலவரிடம் பொருள் இல்லையோ? என்று மன்னன் புலவரிடம் வினாவுதல் கொடை வினாவாகும். கொடுத்தற் பொருட்டு வினாவுவதால் கொடை வினாவாயிற்று.

### ஏவல் வினா

ஒரு செயலைச் செய்யுமாறு ஏவுதற்பொருட்டு வினாவப்படும் வினா ஏவல் வினாவாகும். ஆசிரியர் மாணவனிடம் “இப்பாடலை மனப்பாடம் செய்து விட்டாயா?” என்று வினாவுதல் ஏவல் வினா ஆகும்.

மாணவன் மனப்பாடம் செய்யவில்லை என்று கூறினால் அவனை மனப்பாடம் செய்யும்படி ஏவவும், மனப்பாடம் செய்துவிட்டேன் என்று கூறினால் “பார்க்காமல் எழுதிக்காட்டு” என்று ஏவவும் வினாவினாராதலின் இது ஏவல் வினாவாயிற்று.

## நன்னூல் பாடல்

வினா குறித்து நன்னூல் பாடல் 385 குறிப்பிடுகிறது. அது.

::“ அறிவறி யாமை ஐயுறல்கொளல் கொடை
::ஏவல் தரும்வினா லவ்லிஆறும் இழுக்கார்”

## மேற்கோள்கள்

பகுப்பு:தமிழ் இலக்கணம்
ஷான் பளியக்கார

**ஷான் பளியக்கார**(*Sahan Palihakkara*), பிறப்பு: அக்டோபர் 14 1989, இலங்கை கண்டிப் பிரதேச அணியின் துடுப்பாட்டக்காரர். இவர் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10-2010/11 பருவ ஆண்டில், இலங்கை ஷரசென்ட் விளையாட்டுக்கழக அணி உறுப்பினராக பங்குகொண்டார்.
## மூலம்
*ஷான் பளியக்கார, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:இலங்கைத் துடுப்பாட்டக்காரர்கள்
பகுப்பு:1989 பிறப்புகள்
பகுப்பு:வாழும் மக்கள்
மடூக லியனபத்திரன

**மடூக லியனபத்திரன** (*Maduka Liyanapathirana *), இலங்கை சிலாபப் பிரதேச அணியின் துடுப்பாட்டக்காரர். இவர் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009-10 பருவ ஆண்டில், இலங்கை சிலாபம் மரியன்ஸ் விளையாட்டுக்கழக அணி உறுப்பினராக பங்குகொண்டார்.
## மூலம்
*மடூக லியனபத்திரன - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
இமல் லியனகே

**இமல் லியனகே** (*Imal Liyanage*), பிறப்பு: சனவரி 16 1977, இலங்கை மாத்தறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1999/00 பருவ ஆண்டில், இலங்கை மாத்தறை விளையாட்டுக்கழக அணி உறுப்பினராக பங்குகொண்டார்.
## மூலம்
*இமல் லியனகே - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:இலங்கைத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:வாழும் மக்கள்
தினேஷ் லலிந்த (பாணந்துறை விளையாட்டுக்கழகம்)

**தினேஷ் லலிந்த** (*Dinesh Lalinda*, பிறப்பு: பிப்ரவரி 28 1979), இலங்கை பாணந்துறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2003-04 பருவ ஆண்டில், இலங்கை பாணந்துறை விளையாட்டுக்கழக அணி உறுப்பினராக பங்குகொண்டார்.
## மூலம்
*தினேஷ் லலிந்த, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:இலங்கைத் துடுப்பாட்டக்காரர்கள்
பகுப்பு:1979 பிறப்புகள்
பகுப்பு:வாழும் மக்கள்
ஓய்வு நாள் (யூதம்)

**ஓய்வு நாள்** (**சபாத்**; *Shabbat*) என்பது யூத சமயத்தில் வாரத்தின் ஏழாவது நாள் ஆகும். ஆறு நாட்களில் உலகைப் படைத்த இறைவன் ஏழாம் நாள் ஓய்வு எடுத்ததை இது அடிப்படையாய்க் கொண்டுள்ளது. ஓய்வு நாள் வெள்ளிக்கிழமை சூரிய மறைவிலிருந்து சனிக்கிழமை இரவு வரையிலான காலம் ஆகும்.

பத்துக் கட்டளைகளின் அடிப்படையில் ஓய்வு நாளின் போது இறைவனை ஆராதிப்பதைத் தவிர எந்த வேலையும் செய்யக் கூடாது; பெரும்பாலான இயந்திரங்களை இயக்கக் கூடாது.

## மற்ற மதங்களில்
### கிறிஸ்தவம்
பெரும்பாலான கிறிஸ்தவர்கள் சனிக்கிழமை ஓய்வு நாளைக் கடைபிடிப்பதில்லை. மாறாக ஞாயிற்றுக்கிழமை வழிபாடு நடத்துகிறார்கள். இது பெரும்பாலும் "ஆண்டவர் தினம்" என்று அழைக்கப்படுகிறது. ஏழாம் நாள் வருகை சபை, இறைவனின் சபை), ஏழாம் நாள் திருமுழுக்கு சபை போன்ற பல கிறிஸ்தவ பிரிவுகள் ஏழாவது நாள் ஓய்வு நாளை கடைபிடிக்கின்றன. இந்த அனுசரிப்பு வெள்ளிக்கிழமை சூரிய அஸ்தமனம் முதல் சனிக்கிழமை சூரிய அஸ்தமனம் வரை கொண்டாடப்படுகிறது.

### சமாரியர்
சமாரியர்களும் ஓய்வு நாளை கடைப்பிடிக்கின்றனர்.

## மேற்கோள்கள்

பகுப்பு:யூதம்
இத்ரீஸ்

** இத்ரீசு ** (அலைஹிஸலாம்)(Idris (prophet)(அரபியம்: إدريس‎) (கருதப்படும் காலம்: கி.மு.4310) இருமுறை திருக்குர்ரானில் குறிப்பிடப்படுகிறார்.முதலில் சூரா19-லும், பின்னர் சூரா21-லும் காணப்படுகிறது.இசுலாமியர்களின் புனித நூலான திருக்குர்ஆனில், இருபத்தைந்து நபிமார்களைப் பற்றி கூறப்பட்டுள்ளது. அதில் இரண்டாவதாகக் குறிப்பிடப் பட்டவர், **இத்ரீசு' ** 
ஆவார்.வேதங்களை நன்கு கற்றும், மக்களுக்கு பாடம் கற்றுக் கொடுத்ததின் காரணத்தால், **பாடம் கற்றுக் கொடுப்பவர்** என பொருளுடையச் சொல்லான  *இத்ரீஸ்* என  அழைக்கப்பட்டார்.

## பிறப்பு
ஆதி தந்தை ஆதம் அவர்களிலே பிரகாசித்த நூரே முஹம்மதிய்யா அவர்களின் புதல்வர் நபி ஷீது அவர்களின் நெற்றியில் பிரகாசிக்க அது அவர்களின் வழித்தோன்றலிலே ஊடுறுவி, நபி இத்ரீஸ் அவர்களிலே இலங்கியது. எகிப்து நாட்டில் உள்ள மனாப் என்ற ஊரில் பிறந்தார்கள்.

## தோற்றம்
அவர்கள் அழகிய உருவினராக விளங்கினார்கள். அவர்களின் உடல் பழுப்பு நிறமாக இருந்தது. உடலில் சதை பற்று குறைவாக இருந்தது. உயர்ந்த உருவினராக இருந்த அவர்கள் பெரிய மீசையும், தாடியும் வைத்து இருந்தார்கள். அவர்களின் ஒரு காது மற்ற காதை விட பெரியதாக இருந்தது.

**குணம்**:அவர்கள் வாய்மூடி, எதையோ சிந்தித்த வண்ணம் இருப்பார்கள். பேசினால் மெதுவாக பேசுவார்கள். சுட்டு விரலை அசைத்து, அசைத்து பேசுவார்கள். நடந்தால் தலையை குனிந்த வண்ணம் நடந்து செல்வார்கள்.

**தொழில்**:அவர்கள் தையல் தொழில் செய்து வந்தனர்.

## திருக்குர்ரானின் குறிப்புகள்

## காட்சியகம்

File:God took Enoch (5752456).jpg|துறவி *இனாக்*
File:EGY orthographic.svg|எகிப்து
File:Ancient Egypt map-en.svg|தாழ்நில எகிப்தில்
File:Egypt-Hieroglyphs.jpg|மெம்பிசு


## மேற்கோள்கள்


## இதையும் காணவும்
*நபி -இசுலாமியர்களின் அனைத்து நபிமார்கள் பற்றிய கட்டுரை.

## புற இணையங்கள்
*prophets (a.s.) - எப்பொழுது& எங்கே  

பகுப்பு:நபிமார்கள்
பகுப்பு:இசுலாமிய இறைத்தூதர்கள்
பகுப்பு:இசுலாம்
சென்னை சிட்டி சென்டர்

**சென்னை சிட்டி சென்டர்** ( ஆங்கிலம் : **Chennai Citi Centre** ) இந்தியாவில் உள்ள சென்னை மயிலாப்பூரில் உள்ள ஒரு பேரங்காடி. இது 2006 ஆம் ஆண்டு  திறக்கப்பட்டது. இது சென்னையில் மிக விலையுயர்ந்த வணிக வளாகங்களில் ஒன்றாக உள்ளது.

## கடைகள்
பேரங்காடியின் முக்கிய வர்த்தக நிலையங்களின் பெயர் பட்டியல்:

* அடிடாஸ் (Adidas)
* ஆலன் சோலி (Allen Solly)
* உடல்நலம் மற்றும் பொலிவு (Health & Glow)
* லன்ட்மார்க் (Landmark)
* வில்ஸ் லைப்ஸ்டைல் (Wills Lifestyle)
* லில்லிபுட் (Lilliput)
* மோசி காலணி (Mochi footwear)
* வான் கியூஸ்ன் (Van Heusen)
* லைப்ஸ்டைல் (Lifestyle)
மேலும் இந்த பேரங்காடியில் ஒரு உணவு திடல் கிளைகள் உட்பட, பீட்சா ஹட், சஃப்வே (Subway), கான்கோட்டிரி (Gangotree), அரபியன் ஹட் மற்றும் கேஎஃப்சி (KFC), குழந்தைகளுக்கான காணொளி விளையாட்டு மையம், பல்வேறு துறையின் விற்பனை நிலையங்கள் மற்றும் தின்பண்ட விற்பகம். மற்றும் மிக முக்கியத்துவமான ஐநாக்ஸ் திரையரங்குகள் உள்ளது.

## அமைவிடம்
இவ்வங்காடி மைலாப்புரில் அமைந்துள்ளது. சென்னைக் கலங்கரை விளக்கம் 
பறக்கும் தொடருந்து நிலையம் அருகில் அமைந்துள்ளது.

## வெளியிணைப்பு
*  அதிகாரப்பூர்வமான இணையதளம்  - ஆங்கிலத்தில்

## மேற்கோள்கள்
*

பகுப்பு:சென்னைக் கட்டிடங்கள்
பகுப்பு:தமிழ்நாட்டில் உள்ள பேரங்காடிகள்
மேல் முன் இதழ்குவி உயிர்

**மேல் முன் இதழ்குவி உயிர்** அல்லது **மூடிய முன் இதழ்குவி உயிர்** என்பது சில பேச்சு மொழிகளில் காணப்படும் உயிர் வகைகளுள் ஒன்று. அனைத்துலக ஒலிப்பியல் அரிச்சுவடியில் இதன் குறியீடு , இதற்கு இணையான X-SAMPA குறியீடு y. ஒலியமைப்பு அடிப்படையில் பல மொழிகளில் இது ‹ü› அல்லது ‹y› என்பவற்றால் குறிக்கப்படுகிறது. இவற்றைவிட பிரெஞ்சு மொழி, பிற ரோமனெசுக் மொழிகள், அங்கேரிய மொழி என்பவற்றில் இது ‹u› என்பதாலும், நடு செருமன் மொழி, பல ஆசிய மொழிகளின் ரோமனாக்கம் போன்றவற்றில் இது ‹iu›/‹yu› என்னும் குறியீடுகளாலும் குறிக்கப்படுகின்றன. இதுபோல டச்சு மொழியில், ‹uu›; அங்கேரிய மொழியில் ‹ű›; சிரில்லிக் மொழியில் ‹уь›; போன்றவை இதற்கு இணையானவை.

## இவற்றையும் பார்க்கவும்
* உயிரொலி

பகுப்பு:ஒலிப்பியல்
பங்குச் சந்தை தொடக்க நேரங்களின் பட்டியல்

உலகின் பல நாடுகளின் செயல்படும் பங்குச் சந்தைகளின் வர்த்தகம் தொடக்க நேரங்கள் கீழே தரப்பட்டுள்ளன:

## குறிப்புகள்

## உசாத்துணை

பகுப்பு:பங்குச் சந்தை
குளுடாரிக் அமிலம்

**குளுடாரிக் அமிலம்** (Glutaric acid) என்னும் இந்தக் கரிமச் சேர்மத்தின் வாய்பாடு: HO2C(CH2)3CO2H. இதனுடன் தொடர்புடைய "நேரோட்ட" டைகார்பாக்சிலிக் அமிலங்களான அடிபிக் மற்றும் சக்சினிக் அமிலங்கள் அறை வெப்ப நிலையில் சிறிதளவே நீரில் கரையும் தன்மையைக் கொண்டிருந்தாலும், குளுடாரிக் அமிலமானது ஐம்பது சதவிகிதத்திற்கு (50%) மேல் நீரில் கரையும் தன்மைக் கொண்டது.

## தயாரிப்பு
பியூட்டைரோ லேக்டோன் வளையத்தைப் பொட்டாசியம் சயனைட் கொண்டு திறப்பதன் மூலம் கிடைக்கும் கலந்த பொட்டாசியம்-கார்பாக்சிலேட்-நைட்டிரைலை நீராற் பகுத்து இந்த டைகார்பாக்சிலிக் அமிலம் உருவாக்கப்படுகின்றது. மாற்றாக, நீராற் பகுத்த பின், டைஹைட்ரோபிரானை உயிர்வளியேற்றம் செய்வதன் மூலமும் குளுடாரிக் அமிலம் பெறப்படுகிறது. மற்றொரு முறையில், டைபுரோமோபுரோபேனை சோடியம் அல்லது பொட்டாசியம் சயனைடுடன் வினைபுரிய வைத்துக் கிடைக்கும் டைநைட்டிரைலை நீராற் பகுத்து குளுடாரிக் அமிலத்தை உருவாக்கலாம்.

## பயன்கள்
பொதுவான நெகிழியாக்கி மற்றும் பாலி எஸ்டர்களின் முன்னோடியான 1,5-பென்ட்டேன்டையோல், குளுடாரிக் அமிலம் மற்றும் அதன் வழிப் பொருள்களைக் கொண்டுத் தயாரிக்கப்படுகின்றது.

## மேற்கோள்கள்

பகுப்பு:உயிர்வேதியியல்
பகுப்பு:டைகார்பாக்சிலிக் அமிலங்கள்
மன்த்ரிக உபநிடதம்

**மன்த்ரிக உபநிடதம்** என்பது சுக்ல யஜுர் வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 34வது உபநிஷத்து.  மிகச்சிறியது. இருபதே சுலோகங்களுடையது.

## பொன்மொழி

::*விகாரஜனனீம் அஞ்ஞாம் அஷ்டரூபாம் அஜாம் த்ருவாம்*
::*த்யாயதே அத்யாஸிதா தேன தன்யதே ப்ரேர்யதே புன:*
::*சூயதே புருஷார்த்தம் ச தேனைவ அதிஷ்டிதம் ஜகத்* .

பொருள்: மேற்சுமத்தீட்டிற்குக் (superimposition, அத்யாஸம்) காரணமான அவள்  (மாயை) பிறவா மடந்தை
எட்டுவித விகாரங்களின் தாய் -- அவள் உண்டாக்குகிறாள், தூண்டுகிறாள், வளர்க்கிறாள். அவ்வாற்றலினால் இவ்வையகமே மனிதனுடைய இலக்குகளை வகுத்துக்கொள்கிறது.

பகுப்பு: உபநிடதங்கள்
[பகுப்பு: இந்துத் தத்துவங்கள்]
[பகுப்பு:சமசுகிருத நூல்கள்
அடிபிக் அமிலம்

**அடிபிக் அமிலம்** (Adipic acid) என்னும் இந்தக் கரிமச் சேர்மத்தின் வாய்பாடு: (CH2)4(COOH)2. தொழிலகங்களின் நோக்கில் அடிபிக் அமிலம் மிகவும் முக்கியமான டைகார்பாக்சிலிக் அமிலமாகும்: ஆண்டுதோறும், 2.5 பில்லியன் கிலோகிராம் அடிபிக் அமில வெண் படிகத் துகள்கள் தயாரிக்கப்படுகின்றன. இவை முக்கியமாக, நைலான் உற்பத்தியில் முன்னோடிகளாக உபயோகப்படுத்தப்படுகின்றன. மற்றபடி, அடிபிக் அமிலம் இயற்கையில் அரிதாகக் கிடைக்கிறது.

## தயாரிப்பு
வரலாற்று நோக்கில், அடிபிக் அமிலம் பல்வேறு கொழுப்புகளை உயிர்வளியேற்றம் அடையச் செய்வதன் மூலம் தயாரிக்கப்பட்டு வந்தது. அடிபிக் அமிலம், சைக்ளோஹெக்சனோல் மற்றும் சைக்ளோஹெக்சனோன் கலவையிலிருந்து ["KA எண்ணெய்"; K-கீட்டோன், A-ஆல்கஹால்) தற்போது தயாரிக்கப்படுகின்றது. "KA எண்ணெய்" பலபடி வழிமுறையில் நைட்ரிக் அமிலத்தால் உயிர்வளியேற்றம் செய்யப்படுவதால் அடிபிக் அமிலம் கிடைக்கிறது. வினையின் ஆரம்பக் கட்டத்தில் சைக்ளோஹெக்சனோல் கீட்டோனாக மாற்றப்படும்போது நைட்டிரஸ் அமிலம் வெளிபடுகிறது:
:HOC6H11  +  HNO3  →  OC6H10  +  HNO2  +  H2O
இவ்விதம் நடைபெறும் பல்வேறு வினைகளில், சைக்ளோஹெக்சனோன் நைட்ரசோ (-N=O) சேர்மமாக மாற்றப்பட்டு, C-C பிணைப்பு பிளவுறும் நிலையை உருவாக்குகிறது:
:HNO2  +  HNO3  →  NO+NO3-  +  H2O
:OC6H10  +  NO+  →  OC6H9-2-NO  +  H+
இம்முறையில் குளுடாரிக் மற்றும்  சக்சினிக் அமிலங்கள் பக்க விளை பொருட்களாகக் கிடைக்கின்றன.

## மேற்கோள்கள்

பகுப்பு:உயிர்வேதியியல்
பகுப்பு:டைகார்பாக்சிலிக் அமிலங்கள்
இந்திய சிறு படைக்கல அமைப்பின் மரைகுழல் துப்பாக்கி

**இன்சாஸ்** (*INSAS*) என்று பரவலாக அழைக்கப்படும் **இந்திய சிறு படைக்கல அமைப்பின் நீள் துப்பாக்கி** (*Indian Small Arms Systems*) என்பது இந்திய சிறு படைக்கல அமைப்பால்  இராணுவத்தினர் பயன்பாட்டிற்காக  1997ல் உருவாக்கப்பட்டது. இதை இந்திய ராணுவத்தினர் பழுப்பு சிறுமி (*brown girl*) என்கிற குறிப்புச் சொல்லால் குறிப்பிடுகின்றனர். இது 1998 ஆம் ஆண்டில் இந்தியக் குடியரசு தின அணி வகுப்பில் பயன்படுத்தப்பட்டது. இத்துப்பாக்கிகள் இந்திய பாக்கித்தான் மோதல்களில் பயன்படுத்தப்பட்டுள்ளன.

## சிறப்புகள்

*ஒரே அடியில் மூன்று தோட்டா பாயும் முறை. (INSAS Standard rifle (5.56&nbsp;mm))
*மடக்கு முட்டு சேர்க்கப்பட்டது. (INSAS Foldable Butt) 
*தானியங்கி தேர்ந்தெடுப்பு முறை சேர்க்கப்பட்டது.(Excalibur)
*உருளை வடிவம் நீட்டப்பட்டது.(MINSAS 5.56&nbsp;mm personal carbine)
*ஒரு விசையில் 30 குண்டுகள் தொடர்ந்து பாய்ச்சும் முறை சேர்க்கப்பட்டது. (INSAS LMG 5.56&nbsp;mm)
*மென்ரக அடக்கமான காற்றியங்கி முறை சேர்க்கப்பட்டது.(KALANTAK 5.56&nbsp;mm micro assault rifle)

## குறைபாடு
*குளிரடைப்பு (குளிர்) காலங்களில் தோட்டா வெடிக்காமல் போவதற்கு வாய்ப்புள்ளது.

## பயன்படுத்துபவர்கள்
*:
*:
*:

## மேற்கோள்

## வெளி இணைப்புகள்
* INSAS: INdian Small Arms System 
* Ordnance Factory Board homepage
* Ordnance Factory Board page on INSAS
* Ordnance Factory Board page on Excalibur
* Ordnance Factory Board page on MINSAS
* Ordnance Factory Board page on Kalantak
* Ordnance Factory Board page on AMOGH
* Modern Firearms

பகுப்பு:தாக்குதல் மரைகுழல் துப்பாக்கிகள்
வித்வான்சாக்

**வித்வான்சாக்** (*Vidhwansak*) என்பது தொலைதூரத்திலுள்ள இலக்குகளை தாக்கப் பயன்படும் ஒரு தொலைகுறித் துப்பாக்கி.(sniper rifle) இது வடமொழியில் அழிப்பவன் என்று பொருளிலான “வித்வான்சாக்” எனும் பெயரில் திருச்சி போர்த் தளவாடத் தொழிற்சாலையால் 2005ல் தயாரிக்கப்பட்டது.

## வரலாறு

#2006ல் முழு பரிசோதனை செய்யப்பட்டது.AMR Vidhwansak  at Indian Military Database
#2007ல் எல்லை பாதுகாப்புப் படையால் (Border Security Force) 100 வித்வான்சாக்கள் வாங்கும் விண்ணப்பம் சமர்பிக்கப்பட்டது.
#2008ல் எல்லை பாதுகாப்புப் படையினரால் பயன்படுத்தப்பட்டது.

## சிறப்புகள்
* 2,000மீட்டர் வரையிலான தொலைதூர தாக்குதல் திறனுடையது.
* குறி வைத்து தாக்குதல் மற்றும் 8 மடங்கு பெரிதாக்கும் தொலைநோக்கியுடனானது.
*போர்க் கருவிகள், ஆயுதக் கூடங்கள், சிறிய ரகப் போர் வாகனங்களைத் தகர்த்தல் போன்றவைக்கு உதவக்கூடியது.
*50 முதல் 60 சதவிகிதம் வரையிலான பின்னுதைப்பு விசை தாங்கும் கருவி கொண்டது.(muzzle brake to resist recoil velocity)

## விவரங்கள்
வித்வான்சாக் விவரங்கள்

## பயன்படுத்துபவர்
*  - இந்திய எல்லை பாதுகாப்புப் படை (100 துப்பாக்கிகள்)

## மேற்கோள்

## வெளி இணைப்புகள்
* Manufacturer information - Vidhwansak at OFB website.

பகுப்பு:மறைசுடு மரைகுழல் துப்பாக்கிகள்
கேசவன்

**கேசவன் என்ற பெயர்** இந்து சமயத் தோத்திரமான விஷ்ணு சஹஸ்ரநாமத்தில் இரண்டு முறை வரும் பெயர். 23-வது பெயராகவும், 648-வது பெயராகவும் வருகின்ற பெயர். விஷ்ணுவின் முக்கியமான பன்னிரு பெயர்களில் முதற் பெயர். இதற்கு பல விதப் பொருள்கள் சொல்லப்படுகின்றன.

மகாபாரத காவியத்தில், திருதராட்டிரன் கிருஷ்ணரின் வேறு பெயர்களை கூறுமாறு சஞ்சயனிடத்தில் கேட்கும் போது, கிருஷ்ணருக்கு கேசவன் என்ற பெயரும் உள்ளதாக தெரிவித்தான்.

* 'குழலழகர்' அல்லது 'அழகிய கூந்தலை உடையவர்' என்று ஒரு பொருள். ஆதி சங்கரருடைய உரையில் இதை 'கறுத்துச் சுருண்டு சேர்ந்து இணங்கி இருக்கும் அழகிய கேசங்கள் உள்ளவர்' என்கிறார். நரசிங்க வடிவில் விஷ்ணுவின் பிடரிமுடி மிக அழகானது. வால்மீகி ராமாயணத்தில் ராமரின் கேசங்களின் அழகை மாரீசனும், விசுவாமித்திரரும் வர்ணிக்கின்றனர். ஸ்ரீமத் பாகவதத்தில் கோபிகளும் கண்ணனின் கேசங்களை வர்ணிக்கின்றனர்.

* கேசி என்னும் அசுரனைக் கண்ணன் கொன்றதால் கேசவன் என்ற பெயர் என்று விஷ்ணு புராணம் கூறுகிறது. இதை ஆமோதித்து விஷ்ணு சஹஸ்ரநாமத்திலேயே 'கேசிஹா' - கேசியைக் கொன்றவர் என்ற பெயரும் வருகிறது.

* க: - பிரம்மா, அ: - விஷ்ணு, ஈச: - சிவன் ஆகிய இம்மூன்று வடிவங்களையும் தம் வசத்தில் கொண்டவர், என்றும் இன்னொரு பொருள் கூறுகிறார் ஆதி சங்கரர். இதனால் 'கேசவ' என்ற சொல், பெயரும் உருவமுமில்லாத பரம்பொருளைக் குறிப்பதாகும் என்பது அத்வைத வேதாந்தத்தின் கூற்று.

* 'சூரியன் முதலானவர்களிடமுள்ள கிரணங்களுக்குரியவர்' என்பது இன்னொரு பொருள். இதுவே வேறுவிதமாகவும் சொல்லப்படுகிறது: சூரியன் முதலிய ஒளி மண்டலங்களில் தன் நுண்ணிய ரோமம் போன்ற ஒளிக் கதிர்களைப் பரவச் செய்தும் அம்மண்டலங்களில் உள்ளுறைபவனாகவும் ஒளி விடுபவர்.

* பிரம்மா, விஷ்ணு, சிவன் இம்மூவரும் கேசங்கள் எனப்பெறுவர். அவர்களை சக்தியாகக்கொண்ட பரம்பொருள்.

*அக்னி, சூரியன், வாயு, என்ற மூன்று சக்திகள் கொண்டவர்.

*அசுரர்களால் ஏற்பட்ட தொல்லை நீங்குவதற்காக தேவர்களால் வேண்டப்பட்ட விஷ்ணு தனது முடியிலிருந்து கரு நிறமும் வெண்ணிறமும் கொண்ட இரு கேசங்களைப்பிடுங்கி இவை கண்ணனாகவும் பலராமனாகவும் தோன்றி உதவுவர் என வரம் தந்தார் மற்றும் அவர் அசுரர்களை கொன்று விட்டார் என விஷ்ணு புராணம் கூறுகிரது.

* பராசர பட்டர் ஹரிவம்சத்திலிருந்து மேற்கோள் காட்டி சிவன் விஷ்ணுவிடம் சொல்லியதாகச்சொல்கிறார்: 'க: என்றால் பிரம்மா, ஈசன் என்றால் நான் சிவன். நாங்களிருவரும் உன் உடலிலிருந்து பிறந்தோம். அதனால்  உன் பெயர் கேசவன்'.

## திருவாய்மொழியில்

நம்மாழ்வார் திருவாய்மொழியில் (10-2-1) கேசவன் என்னும் பெயரைச் சொல்லவே துன்பம் என்று பெயர் பெற்றன எல்லாம் கெடும்; ஞானம் பிறக்குமுன் செய்த பாவங்களும், பிறந்தபின் மறந்து செய்யும் பாவங்களும் தாமே அழியும். நாள்தோறும் கொடிய செயலைச் செய்யும் யமனுடைய தூதர்களும் வந்து கிட்டமாட்டார்கள், என்கிறார்:

::கெடுமிடராய வெல்லாம் கேசவாவென்ன நாளும்
::கொடுவினை செய்யும் கூற்றின் தமர்களும்குறுககில்லார்.

## துணை நூல்கள்
: * சி.வெ. ராதாகிருஷ்ண சாஸ்திரி. ஶ்ரீ விஷ்ணு ஸஹஸ்ரநாம ஸ்தோத்திரம். சிமிழி வெங்கடராம சாஸ்திரி டிரஸ்ட். 1986.

:* Shri Vishnu Sahasranama, with the Bhashya of Parasara Bhattar. Trans.Prof. A. Srinivasa Raghavan. Sri Vishishtadvaita Pracharini Sabha, Mylapore, Madras. 1983.

:* Complete Works of Sri Sankaracharya, in the Original Sanskrit. Vol.V: Laghu Bhashyas. Samata Books. Madras. 1982

## மேற்கோள்கள்


பகுப்பு:திருமாலின் பெயர்கள்
பகுப்பு:வைணவ சமயம்
மத்திய ஐரோப்பிய நேரம்

**மத்திய ஐரோப்பிய நேரம்** (**ம.ஐ.நே**) () ஐரோப்பாவில் பெரும்பாலும் பயன்படுத்தப்படுகிறது. பெரும்பாலான ஐரோப்பிய ஒன்றிய உறுப்பு நாடுகள் கோடைகாலத்தில் மத்திய ஐரோப்பிய கோடைகால நேரத்தைப் பயன்படுத்த ஏற்றுக்கொண்டுள்ளன.

பகுப்பு:நேர வலயங்கள்
அடோப் இன்டிசைன்

**அடோப் இன்டிசைன்** அடோப் நிறுவனம் வெளியிட்டுள்ள பக்கவடிவமைப்பு வேலைகளுக்கான மென்பொருள். புத்தகங்களை வடிவமைப்பதில் இந்த மென்பொருள் மிகவும் பயன்படுகிறது. நடைமுறையில் புத்தகம் என்ற அச்சு வெளிப்பாட்டிற்குத் தேவையான அனைத்து செயல்களையும் எளிதாகவும், விரைவாகவும், துல்லியமாகவும் செய்து முடிப்பதற்கான வசதிகளையும், கருவிகளையும் தன்னகத்தே கொண்டதாக  உருவாக்கப்பட்டுள்ளது 
அடோபி நிறுவனம் ஏற்கனவே வெளியிட்டிருந்த பக்கவடிவமைப்பிற்கான மென்பொருளான பேஜ்மேக்கருக்கு மாற்றாக உருவாக்கப்பட்டதே இன்டிசைன் ஆகும். உண்மையில் பேஜ்மேக்கர் ஆறாவது பதிப்பு வெளிவந்த போதே இன்டிசைன் 1.0 வெளிவந்து விட்டது.எனினும் அதன்பிறகும் பேஜ்மேக்கரின் 6.5,7.0,7.1 ஆகிய பதிப்புகள் வெளியிடப்பட்டன. 7.1க்குப் பிறகு பேஜ்மேக்கர் முற்றிலுமாக நிறுத்தப்பட்டு விட்டது.
தற்போது இன்டிசைனின் ஏழாவது பதிப்பு (7.0) இன்டிசைன் சிஎஸ் 5 என்ற பெயரில் வெளியிடப்பட்டுள்ளது.

## மேற்கோள்கள்

பகுப்பு:கணினி வரைகலை
முகத்தலை

**முகத்தலை**  என்னும் பண்டைய தமிழக ஊர், இன்று **பன்னத்தெரு** என்று மற்றொருப் பெயரால் அழைக்கப்படுகிறது.திருவாரூர் மாவட்டத்தில் திருத்தருப்பூண்டியிலிருந்து நாகப்பட்டினத்திற்குச் செல்லும் பெருவழியில், திருத்தருப்பூண்டியிலிருந்து சுமார் ஐந்து கி.மீ. தொலைவில் உள்ள, *கொக்காலடி* என்னும் ஊர் அமைந்துள்ளது. வடக்கே மானாச்சேரி செல்லும் மணல்வழியில், ஒரு கி.மீ தொலைவில் உள்ள **பன்னத்தெரு** என்னும் ஊர் அமைந்துள்ளது. இவ்வூரே, **முகத்தலை** என்று தமிழ் இலக்கியங்களில் குறிப்பிடப் படுகிறது.

## இலக்கியக் குறிப்புகள்
ஒன்பதாம் திருமுறையின் பல பாடல்களில், **முகத்தலை** என்ற சொல் அமைந்துள்ளது. இருப்பினும், இங்கு பஞ்சமம் பண்ணில் அமைந்துள்ள கீழ்கண்டப் பாடல் மட்டும் எடுத்தாளப்பட்டுள்ளது.

```
புவனநா யகனே அகவுயிர்க் கமுதே
    பூரணா ஆரணம் பொழியும்
பவளவாய் மணியே பணிசெய்வார்க் கிரங்கும்
    பசுபதீ '''பன்னகா பரணா'''
அவனிஞா யிறுபோன் றருள்புரிந் தடியேன்
    அகத்திலும் '''முகத்தலை''' மூதூர்த்
தவளமா மணிப்பூங் கோயிலும் அமர்ந்தாய்
    தனியனேன் தனிமைநீங் குதற்கே.
```

அருஞ்சொற்பொருட்கள்:
#அகம் - இடம்
#புவனம் - உலகம்
#பன்னக ஆபரணன் - பாம்பாகிய அணிகளை யுடையவன்.
#பசுபதி - உயிர்கட்குத் தலைவன்.

## கல்வெட்டுக் குறிப்புகள்
இவ்வூரில் *சாந்தநாயகி* என்ற பெண் கடவுளும், *பன்னகாபரணர்* என்ற ஆண் கடவுளும் குடிகொண்டு உள்ளனர்.இப்பன்னத்தெருக் கோயிலில் இரண்டு கல்வெட்டுக்கள் இருக்கின்றன. இவற்றில் முதலாவது கல்வெட்டு, மூன்றாங்குலோத்துங்க சோழனுடைய 18ஆம் ஆட்சி ஆண்டில் பொறிக்கப்பட்டது.

இரண்டாவது கல்வெட்டு,25ஆம் ஆட்சி ஆண்டிலும் பொறிக்கப்பட்டது. மதுரையும், ஈழமும், கருவூரும், பாண்டியன் முடித்தலையுங் கொண்டருளினது என குறிப்பிடுகின்றது. இந்த இருகல்வெட்டுக்களிலும் இறைவரின் திருப்பெயர் *பன்னகாபரணேஸ்வரர்* எனக் குறிக்கப்பட்டுள்ளது. இங்குத்
தலவிருட்சமாக, புன்னை மரம் அமைந்துள்ளது.

பழைய கல்வெட்டுக்களில் ஊரின் பெயரையே, இறைவனுக்கும் பெயரிடல் மரபு இருந்தது. 1926ஆம் ஆண்டு, இத்துறை அறிஞர்களால் எழுதப்பட்டக் கல்வெட்டு அறிக்கையில், ஊரின் பெயரை பற்றி எதுவும் குறிப்பிடவில்லை. எனவே,**பன்னத்தெரு'' ஊர், **முகத்தலை''' என்று பொதுமக்களால் நம்பப் படுவது தவறாக இருக்கலாம்.

## காண்க

## மேற்கோள்கள்


பகுப்பு:சைவ சமயம்
நூஹ்

**நூஹ்** (அரபு: نوح நூஹ்; கருதப்படும் காலம்: கி.மு.) இருமுறை திருக்குர்ஆனில் குறிப்பிடப்படுகிறார். முதலில் சூரா 19-லும், பின்னர் சூரா 21-லும் காணப்படுகிறது.இசுலாமியர்களின் புனித நூலான திருக்குர்ஆனில், இருபத்தைந்து நபிமார்களைப் பற்றி கூறப்பட்டுள்ளது. அதில் மூன்றாவதாகக் குறிப்பிடப் படுகிறார், **நுஹ்**

## பிறப்பு
நூஹ் நபியவர்ககளின் இயற்பெயர் *அப்துல் கஃப்பார்*( عبد الغفار )என்பதாகும். இத்ரீஸ் நபியுடைய பேரரும், *லாமக்* உடைய மகனுமாவார்கள். இவர்களின் தாயாரின் பெயர் *பன்யூஸ்*.

;தோற்றம்
அவர்கள் மிக அழகு பெற்று திகழ்ந்தார்கள். உடல் பருத்து, நெஞ்சு அகன்றிருந்தது. வீரத்தைக் காட்டும் மீசையும், தாழ்மையை பிரதிபலிக்கும் தாடியும் அவர்களின் முக அழகைப் பன்மடங்கு அதிகப்படுத்தியது. சிறந்த ஆணழகராக விளங்கினார்கள்.

;சிறப்பு பெயர்கள்
ஷெய்குல் முர்சலீன் (முர்சலான நபிமார்களில் முதியவர்), கபீருல் அன்பியா (நபிமார்களில் மூத்தவர்), நஜீயுல்லாஹ் (இறைவனால் விமோசனம் அளிக்கப் பெற்றவர்), அபு அன்பியா (நபிமார்களின் தந்தை)

## திருக்குர்ரானின் குறிப்புகள்

## காட்சியகம்
*கீழ்க்கண்ட உயர்வேலைப்பாடுகளுள்ள சமாதி துருக்கியில் உள்ளது.

File:Noah-Mausoleum-Cizre-Turkey-August-2009-1.jpg|நுஹ் தெரு
File:Noah-Mausoleum-Cizre-Turkey-August-2009-2.jpg|நுழைவாயில்
File:Noah-Mausoleum-Cizre-Turkey-August-2009-3.jpg|வழிபாடு
File:Noah-Mausoleum-Cizre-Turkey-August-2009-4.jpg|நூஹ்-வின் வரலாறு.
File:Noah-Mausoleum-Cizre-Turkey-August-2009-5.jpg|நூஹ்-வின்சவப் பெட்டி
File:Noah-Mausoleum-Cizre-Turkey-August-2009-6.jpg|உட்புறம்


## மேற்கோள்கள்


## இதையும் காணவும்
*நபி -இசுலாமியர்களின் அனைத்து நபிமார்கள் பற்றிய கட்டுரை.

பகுப்பு:நபிமார்கள்